 -
                                  udskrift
                                      af
                    sø- og handelsrettens dombog
                                  ──────────
den 21. december 2000 blev af retten i sagen
v-0063-99
relationship
v/lone hyldahl
(advokat sven aage pedersen)
   mod
landmann danmark a/s
(advokat vagn søndergaard)
afsagt sålydende
                                    d o m:
denne sag vedrører spørgsmålet om, hvorvidt sagsøgte landmann danmark a/s (herefter
landmann) har overtrådt markedsføringslovens § 1 ved at producere og sælge en grill
forvekslelig med en af sagsøger, relationship v/ lone hyldahl, produceret grill.
påstande.
                                                 - 2 -
relationship v/ lone hyldahl har nedlagt følgende påstande:
1.    landmann tilpligtes at ophøre med at markedsføre og sælge grill af mærket landmann
standgrill nr. 0433.
2.    landmann tilpligtes at anerkende at have handlet i strid med god markedsføringsskik ved
at have ladet producere, markedsført og solgt grill af mærket landmann standgrill nr. 0433.
3.    landmann tilpligtes at betale til relationship v/ lone hyldahl 396.299,75 kr., forrentet
med procesrente fra sagens anlæg 10. juni 1999.
4.    landmann tilpligtes at tilintetgøre alle grill af mærket landmann standgrill nr. 0433, som
landmann måtte have på lager.
5.    det af fogedretten i århus den 27. maj 1999 overfor landmann nedlagte fogedforbud
kendes lovlig gjort og forfulgt, hvorfor landmann tilpligtes at betale de med fogedforbudets
foretagelse og forfølgning forbundne omkostninger.
landmann har overfor påstand 1-4 nedlagt påstand om frifindelse.
overfor påstand 5 har landmann nedlagt påstand om, at det af fogedretten i århus nedlagte
forbud af 27. maj 1999 ophæves, idet landmanns omkostninger ved fogedsagen afholdes af
relationship v/ lone hyldahl.
sagens omstændigheder.
lone hyldahl, der siden 1992 har drevet et agenturfirma, modtager specifikke
formidlingsopgaver fra kunder. fra 1993 til 1995 var hun provisionsagent for virksomheden
agedan, der bl.a. solgte grill til detailhandlen. hun formidlede i 1993 kontakt til det estiske
firma vasar, hvis hovedproduktion var låse og dørhåndtag, idet agedan ville forsøge at få deres
grill produceret i østeuropa.
vasar producerede herefter en standard kassegrill, som bl.a. var dimensioneret således, at
grillen var udført i 2 mm pladejern, med t-formede ben og med en samlet højde på 66 cm.
grillkassens højde var 25 cm, dybde 26 cm og bredde 44 cm.
                                                - 3 -
i 1995 gik agedan konkurs, hvorefter lone hyldahl overtog samarbejdet med vasar.
lone hyldahl forsøgte herefter i samarbejde med vasar at fremstille en grill med lave
produktionsomkostninger, men dette mislykkedes i 1995.
af telefax af 4. juni 1996 fra lone hyldahl til vasar fremgår det, at sortimentet i 1997 skulle
bestå af bl.a. en super discount grill, der blev betegnet og vist således i produktbeskrivelsen:
   "...
grill no. 5, super discount.
body:                1,5 mm steel plate
bottom of body:           1 mm steel plate
gridiron:            6 mm
legs:                all parts u-shaped steel pla                 te, bottom with plastic
                   corks.
height of box:          19 cm (3½ hole).
width of box:           44 cm
depth of box:           26,5 cm
height incl. of legs:   66 cm
heat-resistant paint:     dark grey (koks).
packing:              plastic with cardboard pro                 tection
price:              eek.
   ..."
ud for ovennævnte specifikationer havde lone hyldahl lavet en tegning af et u formet ben,
samt tillige præciseret, gennem en tegning, at højden på boksen, 19 cm, skulle frembringes
ved at klippe en del af afskærmningen af, men således at den fik samme runding som den
afklippede. grillen fik herved en højde på 60 cm.
i skrivelse af 19. juli 1996 på spørgsmål fra vasar svarede lone hyldahl vedr. grill nr. 5:
   " last year top of leg was "angle-shaped", perhaps
     the "u-shape" can provide more stability."
                                                - 4 -
den 19. august 1996 fremsendte vasar tilbud på fremstil- ling af grill nr. 5 til en pris på eek
124,00, hvilket svarer til kr. 59,90. lone hyldahl accepterede tilbud- det, og produktionen
påbegyndtes.
af block order, dateret 6. oktober 1997, bestilte lone hyldahl 6.000 stk. af grill nr. 5. af
skrivelsen fremgår følgende om aftalen mellem vasar og relationship:
   "...
agreement: vasar ltd confirm by signing this contract
         that the agreement of cooperation signed
         25.04.1996 remains in force. vasar ltd
         confirm that production of grills and any
         products ordered by relationship are made
         exclusively for relationship and vasar ltd
         renounce the right to show and produce
         grills for other companies, as long as the
         agreement of co-operation is in force.
..."
lone hyldahl fremviste grillen på messer i efteråret 1996 og fik herefter stor salgssucces med
ca. 21.000 solgte eksemplarer i 1997 og 37.000 i 1998. produktet blev af relationship solgt
uden kendetegn, hvorfor detailhandlen frit kunne vælge, under hvilken betegnelse grillen skulle
sælges. grillen blev tillige fremvist i annoncer, som er fremlagt under sagen, fra jysk senge-
tøjslager, kvickly og harald nyborg.
i 1997 blev vasar solgt til frio tööstus. herefter fremvistes en kassegrill - barbecue nr. 96320
- med mål tilsvarende grill nr. 5 i vasars katalog.
i efteråret samme år på en messe i köln opdagede lone hyldahl en grill med dimensioner som
grill nr. 5 på landmanns stand.
ved årsskiftet 1998/1999 kontaktedes lone hyldahl telefonisk af harald nyborgs indkøber.
denne oplyste, at han af landmann var blevet præsenteret for en grill tilsvarende grill nr. 5.
lone hyldahl henvendte sig herefter til advokat sv. aa. pedersen, som ved skrivelse af 7.
                                                - 5 -
januar 1999 til landmann meddelte, at dennes grill, betegnet som nr. 0433, ifølge lone
hyldahls opfattelse, var en kopi af grill nr. 5, hvorfor salget fandtes stridende mod markedsfø-
ringslovens § 1 og ophavsretslovens § 2 og måtte ophøre.
dette afvistes ved skrivelse af 13. januar 1999 fra advokat michael grønbech på vegne
landmann.
herefter var der en del korrespondancen mellem parternes advokater.
relationship v/ lone hyldahl fik den 27. maj 1999 ved retten i århus nedlagt fogedforbud mod
landmanns salg og markedsføring af grill nr. 0433.
fogedsagen var tillige rettet mod bilka a/s. den 7. juni 1999 blev der indgået forlig mellem
relationship v/ lone hyldahl og bilka, hvorefter bilka - mod betaling af 47.500 kr. + moms -
måtte sælge et allerede indkøbt parti grill. bilka ville fremover afstå fra at sælge og mar-
kedsføre landmann standgrill nr. 0433 og anerkendte det nedlagte fogedforbud som lovligt
gjort.
justifikationssag mod landmann blev herefter anlagt den 10. juni 1999 ved sø- og
handelsretten.
som dokumentation for relationships avance er der fremlagt ordre, dateret 26. april 1999,
hvoraf det fremgår, at relationships salgspris var 69,00 kr. det fremgår af ordre, dateret 16.
oktober 1998, at relationships købspris var ekk 112,50, hvilket svarer til 53,46 kr. rela-
tionships omkostninger for hjemtagelse af produktet er ansat til 3,67 kr. pr. grill.
salgspris              kr. 69,00
hjemtagelsesomkostninger        kr. 3,67 -
købspris               kr. 53,46 -
                    kr. 11,87
avance nedrundet            kr. 11,85
af revisorerklæring udarbejdet den 20. januar 2000 af deloitte & touche fremgår det, at
landmann har solgt 22.535 stk. grill.
                                                  - 6 -
i relationsships processkrift i af 3. marts 2000 er erstatningspåstanden opgjort således:
"...
antal solgte grill 0433:    22.535 stk.
sagsøgers tab (11,85 x 22.535)            kr. 267.039,75
erstatning for markedsforstyrrelse       kr. 50.000,00
+ 25 % moms                          kr. 79.260,00
ialt                          kr. 396.299,75
..."
der er under sagen fremlagt kataloger og reklamemateriale fra andre grillproducenter, som
fremstiller kassegrill i forskellige dimensioner, ligesom grill nr. 5 samt grill nr. 0433 blev
fremvist under domsforhandlingen.
der er mellem parterne enighed om, at der igennem en årrække er blevet produceret en
kassegrill i polen, af parterne kaldet "den polske modergrill". der er derimod ikke enighed om,
hvorvidt denne grill har en højde på 66 cm, som anført af lone hyldahl, eller en højde på 60
cm, som anført af landmann.
johansson & hallgren ab producerede indtil dennes konkurs i december 1994 bl.a. en kassegrill
mærket "grill- boy ii" med en højde på 68 cm til 78 cm, hvilket fremgår af det fremlagte
brochuremateriale. landmann overtog ved aftale af 15. december 1994 alle rettigheder og
værktøjer i forbindelse med johansson & hallgrens konkurs.
der er tillige fremlagt telefax af 6. april 1999 fra frio tööstus til landmann gmbh, hvoraf det
bl.a. fremgår:
"...
we appreciate your interest in our products. and we are pleased to inform you that if monthly
quantities would be more than 10 000 pcs. the prise for ref. no. 96320 should be 13.80 dm, for
ref. no. 96410 - 16.50 dm.
we are producing these barbecues since 1991, and our normal monthly capacity ..."
i erklæring af 21. april 1999 har en polsk grillproducent, tadeusz golonka, erklæret bl.a.
følgende:
                                               - 7 -
"...
nach meiner kenntnis hat die firma domgos für skandinavische kunden im jahre 1993 und
1994 ein grillgerät hergestellt, entsprechend dem landmann - artikel nr. 0433.
..."
forklaringer.
lone hyldahl har forklaret, at hun i forbindelse med et kursus for unge med videregående
uddannelse skulle forsøge at øge samhandlen med lande i østeurpa. hun skulle derfor i kontakt
med en dansk eksportvirksomhed, hvorfor hun igennem sin ægtefælle blev introduceret for et
dansk firma, agedan, som gerne ville have grill produceret i østeuropa.
hun kendte på dette tidspunkt kun til grillprodukter fra gaucho, som fremstillede eksklusive og
avancerede, men dyre grill.
hun tog som provisionsagent for agedan til estland første gang i februar 1993, hvor hun
igennem rejsebureauet fik kontakt med firmaet vasar, som havde produceret bl. a. en kas-
segrill med træben for et tysk firma. vasars hovedproduktion var låse og dørhåndtag, men
virksomheden havde ledig kapacitet, hvorfor de var interesseret i nye opgaver. hun havde
medbragt en kassegrill, der blev produceret i polen for agedan. vasar mente, at de kunne
producere grillen til konkurrencedygtige priser, hvorfor produktionen blev påbegyndt i foråret
1993. denne grill fik et pænt salgstal, og der blev produceret et væsentligt større antal til
sæsonen 1994 til det skandinaviske marked, som stort set er det eneste marked, der sælger
kassegrill.
vasar havde forsøgt at fremstille en billigere model bl. a. ved at formindske alle mål på den
allerede producere- de, men denne grill blev ikke nogen succes, da selve grillarealet var mindre
end en a4 side.
i løbet af 1995 ophørte samarbejdet med agedan, da firmaet fik økonomiske problemer, som
senere medførte en konkurs. hun fortsatte dog samarbejdet med vasar, idet hun følte sig
moralsk forpligtet hertil. hun fik nu også produceret møbelbeslag for en dansk virksomhed,
hvorfor hun var en stor kunde hos vasar.
                                                  - 8 -
hun begyndte at eksperimentere med nye grill, men da hun ikke havde nogen teknisk
baggrund, var det vanskeligt for hende, og hun måtte derfor prøve sig frem. hun fik produceret
en ny grill til 1996 sæsonen, men den var for ustabil og fremstod uharmonisk. hun fortsatte
udviklingen af grillen og ændrede bl.a. tykkelsen på bundpladen fra 2 mm til 0,6 mm og
ændrede ligeledes på benhøjden. da vasar ikke havde økonomisk mulighed for at lave nye
værktøjer, som kunne anvendes til grillproduktionen, forsøgte hun istedet at formindske
grillens afskærmning i højden samt benenes højde, således at grillen kunne produceres med
vasars eksisterende værktøjer. indstillingerne i siderne til grillristen var også udviklet af hende,
dog var selve udformningen heraf den samme som på den polskproducerede. hun havde også
haft transporten med i sine overvejelser under udviklingen, idet grillen også transportmæssigt
skulle kunne konkurrere med grill fra fjernøsten.
grillen fremstod nu pæn og harmonisk med god funktion, og kunderne var meget
interesserede. engrosprisen på grillen, "grill nr. 5", var 69,50 kr.
første år blev grill nr. 5 solgt i 21.000 eksemplarer. normalt solgte en grill mellem 4.000 til
6.000 stk. året efter blev der solgt mere end 37.000 stk., da grillen var kommet med i
kataloger ved sæsonstart. grillen havde ikke før været kendt på markedet, og det var lykkedes
at fremstille en grill til en fornuftig pris, som samtidig ramte kundernes smag.
hun havde ikke før dette tidspunkt set en tilsvarende grill hverken hos agedan eller på messer.
men i august eller september 1997 var hun til en messe i tyskland, hvor der på landmanns
stand blev fremvist en fuldstændig tilsvarende grill - "nr. 0433". hun var sikker på, at det var
den grill, som hun havde produceret, som land mann blot havde medtaget på deres stand, idet
grillen var nøjagtig magen til hendes grill, og grillen fremstod også forskelligt fra landmanns
øvrige grillsortiment. landmann havde mange forskellige grill med på messen, men ingen af
disse lignede hendes grill nr. 5.
hun henvendte sig til landmanns direktør, michael an- dersson, og anmodede om, at han
fjernede grillen. hun havde ikke før mødt michael andersson og mente heller ikke, at
landmann solgte til det danske marked.
hun blev senere kontaktet af harald nyborgs indkøber, som havde fået tilbudt en grill
tilsvarende hendes. det viste sig, at landmann var påbegyndt salg i danmark.
                                               - 9 -
herefter dalede salget af hendes grill. i 1999 solgte hun kun 8.000 stk. det store salg af grill
nr. 5 havde bevirket, at også omsætningen på relationships øvrige produktion var steget
markant, men denne faldt nu tilsvarende.
forliget mellem bilka og relationship blev indgået på bilkas anmodning, idet bilka var enig i, at
der var tale om et plagiat. bilkas indkøbschef, søren ladehoff, deltog i forhandlingerne. bilka
havde indkøbt 4.000 grill, og forliget blev udformet således, at bilka måtte sælge restlageret
mod betaling af 47.500 kr. + moms.
der bliver i dag produceret og på det danske marked solgt lignende grill som grill nr. 5. dan-
grill er en af producenterne, men deres version er ikke en fuldstændig kopi af grill nr. 5.
günter seuren har forklaret, at han siden 1997 har været ansat og nu er direktør i landmann
gmbh i tyskland.
koncernen er opbygget således, at landmann gmbh ejer landmann scandinavia ab som et
100 % ejet datterselskab, og dette selskab ejer landmann danmark a/s ligeledes som et 100
% ejet datterselskab.
landmann gmbh blev etableret i 1967, men først i 1970-71 påbegyndtes egen
metalforarbejdning, hvorefter de første egenproducerede grill blev solgt i 1971-72. firmaet be-
skæftiger ca. 60.000 medarbejdere i produktionen via joint ventures i sydeuropa og asien. der
er ansat omkring 600 sælgere, og omsætningen ligger på ca. 600 mill. dem om året.
landmann er den 4. største producent af grill og grilltilbehør og har i europa solgt mere end
3,5 millioner grill. de har haft mere end 350 forskellige modeller igennem årene, og hvert år
skiftes ca. 80 modeller ud med nye.
i 1996 og 1997 ejede landmann gmbh det danske selskab dan-grill, hvorfor virksomheden
herigennem solgte produkter på det danske marked. herefter stiftedes eget salgsselskab i
danmark, landmann danmark a/s. da dan- grill havde en kassegrill i sortimentet, hvis salg
var fornuftigt, blev denne ligeledes en del af sortimentet hos landmann.
en kassegrill i samme udformning som grill nr. 5 har været kendt i mange år og har været
fremvist på messer i europa og kina. den kategoriseres som en "billig-grill" og sælges
                                               - 10 -
fortrinsvis i skandinavien, idet den ikke opfylder sikkerhedsreglerne i bl.a. tyskland, england,
frankrig og italien. han er medlem af det udvalg i tyskland, som udarbejder normer for grill,
og deltager også i udarbejdelsen af de europæiske normer, som endnu ikke er færdige. i
tyskland opfylder grill nr. 5 ikke kravene til hverken sikkerhed eller betjening. det er bl.a. et
krav, at der er 10 cm mellem risten, når den er placeret i øverste position, og bagpladens
topkant.
landmann gmbh købte i 1993 johansson og hällgren i sverige, og dette firma havde siden
begyndelsen af 1980'erne produceret lignende modeller som grill nr. 5, og der indgik i købet
værktøjer og konstruktionsplaner til disse grill.
på baggrund af landmanns store salgstal får firmaet hvert år fra producenter tilbudt mange
forskellige grill, som herefter optages på lageret, så markedet for disse kan undersøges.
landmann fik i 1993 tilbudt en kassegrill svarende til grill nr. 5 fra en polsk producent.
dimensioneringen af grill nr. 0433 er udarbejdet ved hjælp af computerteknik. baggrunden
herfor er, at materialerne derved bliver udnyttet optimalt. da pladerne, der bliver anvendt til
produktion af grill nr. 0433 og tilsvarende grill, har en bestemt størrelse, vil dimensionerne ikke
kunne afvige meget. den vigtigste dimension er den på selve grillfladen, da det er den, der er
afgørende for, om produktet kan sælges.
af logistikmæssige årsager må højden maksimalt være 66 cm. hvis benene bliver længere end
50 cm, er der ikke plads i kassen, som anvendes til emballering.
grillen er blevet produceret i kina, vietnam og polen for landmann siden 1997.
at landmann ikke har fremlagt brochuremateriale fra 1980'erne, hvori grill med dimensioner
som grill nr. 5 fremvises, skyldes, at det var kutyme i europa, at billig-grill ikke kom heri.
såfremt en kunde ønsker en speciel grill fremstillet med bestemte dimensioner, så fremstilles
den, da det er uproblematisk f.eks. at forkorte afskærmningen. såfremt en kunde fra tyskland
bestiller grill nr. 0433, oplyses det fra landmann, at det er nødvendigt at forhøje
afskærmningen, så grillen opfylder de tyske normer. det er producenterne, der har tegninger
på sådanne særbestillinger.
han er enig i, at man ikke umiddelbart kan se forskel mellem grill nr. 5 og grill nr. 0433. han
                                              - 11 -
har ikke selv foretaget opmålinger af de to grill, men han har fået at vide, at der er en lille
forskel i materialetype og ved ristene.
tadeusz golonka har forklaret, at han siden 1990 har været direktør for fawen i jawor,
polen. fabrikken begyndte produktion af grill i 1980.
han har løbende holdt sig orienteret om udviklingen i grilltyper og har besøgt messer i bl.a.
københavn, köln og polen.
han har allerede i 1990-91 set det første produkt med tilsvarende dimensioner som grill nr. 5
og grill nr. 0433, uden han dog har foretaget opmålinger af disse. der kan have været forskel
på pladetykkelse og størrelse, da det er kunden, der fastsætter disse ting individuelt. derfor vil
det også være muligt at ændre afskærmningen således, at risten kan flyttes et ekstra stykke
op. der er tale om en basismodel, som kan ændres i forhold til den enkelte kunde.
i 1992 eller 1993 fik han en forespørgsel fra et firma om produktion af et produkt med
tilsvarende dimensioner som grill nr. 5, men da firmaets ejer døde, blev tilbud aldrig
udarbejdet.
fawen har samarbejdet med firmaet åke carlsson, og i 1992 anmodede dette firma om et
tilbud på en tilsvarende grill. fawen's tekniske afdeling begyndte udarbejdelsen af tilbuddet,
men da fawen på dette tidspunkt tillige havde kontrakt med en konkurrerende virksomhed,
blev beregningerne overdraget til domgos, som herefter påbegyndte produktionen. han kan
under strafansvar vedkende sig sin erklæring af 21. april 1999.
han har tidligere samarbejdet med direktør krystian kretek fra firmaet domgos. domgos
producerer hele grillfamilier, hvor de store grill blot er proportionelt større end de små. der kan
tillige være forskel på pladetykkelse, benhøjde og sidevæggene, men de er alle kassegrill.
han mente, at det af et katalog i 1993 til åke carlsson fremgik, at kassegrill ihvertfald blev
produceret på dette tidspunkt. nu bliver der produceret mindst 10 tilsvarende modeller i polen.
einar haugaard har forklaret, at han i perioden 1984 til 1989 var beskæftiget i agedan, som
fik produceret bl.a. grill i østeuropa.
                                               - 12 -
han kendte lone hyldahls mand, lars jessen, og gennem ham opnåede virksomheden kontakt
til lone hyldahl. hun hjalp med kontakten til en fabrik i østeuropa, som herefter begyndte
produktion af grill.
han mener, at han allerede i 1991 eller 1992 fik udarbejdet en grill med samme dimensioner
som grill nr. 5 og grill nr. 0433. han er dog ikke bekendt med, om lone hyldahl så denne grill,
og han kan ikke huske, hvilke øvrige grill de i lone hyldahls ansættelsesperiode eksperi-
menterede med. kunden til grillen var fdb, som ønskede en grill, der kunne sælges til ca. kr.
100. der blev solgt omkring 40.000 stk. om året. til denne produktion blev der indkøbt plader
med dimensionen 1 x 2 meter, hvoraf der kunne produceres 5 x 2 afskærmninger.
markedet var hele tiden meget prisfikseret, hvorfor der skulle eksperimenteres med at opnå
mindst muligt svind på pladerne. i fjernøsten anvendes i dag computere til beregning af det
optimale produkt i forhold til materialeudnyttelsen og containerpladsen. der bliver ikke frem-
stillet brochurer på grill med en meget lav engrospris.
kassegrill bliver lavet i alle dimensioner. dimensioner- ne svinger fra 18 til 25 cm i højden, og
på messen i köln er der mindst 40 messestande med den type grill.
han ved ikke, om landmann var en konkurrent på det danske marked, da han var beskæftiget
i grillbranchen, idet markedet var meget turbulent.
lars jessen har forklaret, at han er gift med lone hyldahl. han formidlede kontakten til
agedan.
lone hyldahl fandt et firma i estland, som kunne forestå produktionen, og dette firma sendte
grill hjem til hende privat, hvorfor han ligeledes havde mulighed for at se produkterne.
omkring 1990 kom "den polske modergrill" på markedet, men kassegrill var ikke en del af
sortimentet hos agedan, da lone hyldahl blev ansat. discount grillen var derfor en stående
opgave, som ingen havde kunnet løse. engrosprisen på "den polske modergrill" var 78 kr.,
hvorfor udsalgsprisen var over 100 kr.
i 1995 påbegyndte lone hyldahl eksperimenterne med grillen, men de første forsøg
mislykkedes, idet der var problemer med stabiliteten og overophedning, som ødelagde
                                                  - 13 -
materialerne. i 1996 ændredes højden på grillen, hvorefter der blev fremstillet en grill, der
designmæssigt faldt i kundernes smag.
indkøberen fra harald nyborg kontaktede lone hyldahl i forbindelse med, at han havde fået
tilbudt en grill, der var magen til grill nr. 5.
han er ikke i tvivl om, at landmanns grill 0433 er i- dentisk med grill nr. 5, og at det er lone
hyldahls tegninger, der er sendt til østen, hvorefter grill nr. 5 er kopieret. en professionel
indkøber kan ikke se forskel på de to grill.
dan-grill kontaktede ægteparret i forbindelse med, at de ville fremstille en grill med samme
dimensioner som grill nr. 5, men dan-grill ændrede på flere punkter designet.
da landmann påbegyndte salg på det danske marked, mistede relationship deres omsætning,
hvorfor firmaet ikke mere eksisterer.
michael andersson har forklaret, at han både er direktør i landmann scandinavia ab og
landmann danmark a/s. han har siden 1982 arbejdet indenfor grillbranchen og har siden
1993 været ansat hos landmann.
han var ikke selv med i udviklingen af grill nr. 0433, idet udviklingsarbejdet foregår i tyskland,
men han var med til at beslutte, at grillen skulle sælges på det danske marked. han ved ikke,
hvornår produktionen blev påbegyndt, men salget af grillen påbegyndtes i 1999.
han har tidligere set tilsvarende modeller andre steder i verden, og allerede i 1992 har der
været en polsk variant af boxgrillen. det er svært at sige, om dimensionerne på grillene er
nøjagtige de samme, idet han ikke har målt dem, men man kan ikke umiddelbart se forskel.
grill nr. 0433 er en "døråbner", idet salget af denne bevirker øget salg af landmanns øvrige
produkter. landmanns fortjeneste pr. grill er maksimalt et par kroner, når engrosprisen er 60
kr., hvorfor han ikke forstår, at relationship kunne oppebære en fortjeneste på næsten 12
kroner pr. grill.
landmann har friholdt deres kunder efter denne sag begyndte, hvorfor det var landmann, der
har betalt forligsbeløbet i sagen med bilka.
                                               - 14 -
procedure.
relationship v. lone hyldahl har gjort gældende, at landmann standgrill nr. 0433 i sin ydre
fremtoning er helt identisk med grill nr. 5, og at det ikke umiddel- bart er muligt at se forskel
på disse.
lone hyldahl har igennem en længere periode arbejdet med udviklingen af grillen, og det var
hende, der foreslog, at toppen på en af hende allerede produceret grill blev klippet af, samt at
benene på grillen ændredes, således at der opnås optimal stabilitet. hun kunne derved anven-
de vasars eksisterende værktøjer for derigennem at spare omkostninger, hvilket forklarer
grillens lighed med "den polske modergrill".
formålet med udviklingen af grillen var at opnå et produkt, der kunne sælges til en udsalgspris
på omkring 100 kr. igennem markedsføring i sommeren 1996 fik lone hyldahl da også en
overvældende salgssucces. grillen fremstod harmonisk og faldt også prismæssigt i kundernes
smag. i 1997 blev en tilsvarende eller identisk grill ikke markedsført af andre.
der foreligger ikke dokumentation for einar haugaards forklaring om, at agedan på et
tidspunkt skulle have fået produceret en tilsvarende grill i polen. der er ikke fremlagt tegninger
af en sådan grill, og lone hyldahl har på intet tidspunkt i forbindelse med sit samarbejde med
agedan set en sådan grill.
michael andersson og tadeusz golonka forklarede begge, at de havde set tilsvarende
produkter. de har ikke foretaget opmålinger af disse kassegrill, og begge anså kassegrills som
værende tilnærmelsesvis ens uanset dimen- sioneringen. dette understøttes ligeledes af, at t-
adeusz golonka, til støtte for sin forklaring, fremviste et æl- dre katalog, hvori der nok er
kassegrill, men ingen med samme mål som grill nr. 5.
landmann er et stort velrenomeret firma, men alligevel kan de hverken fremvise
produktionstegninger eller katalogmateriale med en grill, der dimensionsmæssigt svarer til grill
nr. 5. der er derfor ikke tale om en dobbelt- frembringelse, hvorved parterne uden viden om
hinandens produkter udvikler det samme produkt. landmann har derimod været i kvalificeret
ond tro, da de påbegyndte markedsføring og salg i danmark, idet landmann ikke kunne undgå
                                                - 15 -
at kende grill nr. 5 efter den markedsføringsindsats, som lone hyldahl havde udøvet.
landmann er ikke fremkommet med beviser for det modsatte.
at grill nr. 5 er blevet solgt som et anonymt produkt uden mærkeangivelse bevirker ikke, at
den ikke nyder beskyttelse. når produktets udseende adskiller sig fra andre, er det ikke
længere tilfældigt, hvilket produkt kunden vælger, hvorfor det ikke er nødvendigt at påføre
produktet navn.
til støtte for den nedlagte erstatningspåstand gøres gældende, at det er dokumenteret, hvor
mange grill landmann har solgt, og der skal ydes erstatning herfor, uanset om disse grill er
leveret. lone hyldahls avance er ligeledes dokumenteret, hvorfor den mistede avance skal
erstattes. der skal også ydes erstatning for den væsent lige markedsforstyrrelse og -
fortrængning, som lone hyldahl har været udsat for, herunder særligt henset til, at landmann
- efter slavisk kopiering af lone hyldahls produkt - sælger sit produkt til dumpingpris.
det er i retspraksis fastslået, at et produkt kan have et andet produkt som forbillede, men en
slavisk eller tilstræbt efterligning er en overtrædelse af markedsføringsloven. lone hyldahl har
ikke benægtet, at grill nr. 5's forbillede er "den polske modergrill", men der er ikke tale om det
samme produkt.
sammenfattende anføres det, at udviklingsarbejdet samt den kommercielle indsats medfører,
at lone hyldahl har bibragt produktet fornødent særpræg, hvorved det har opnået en
beskyttelsesværdig position på markedet, hvorfor det ved retten i århus nedlagte forbud skal
kendes lovligt gjort og forfulgt, og omkostningerne herved, der beløber sig til 100.000 kr.,
ligeledes skal erstattes.
landmann har anført, at der ikke kan tillægges lone hyldahl et udviklingsarbejde af
betydning, idet der i mere end 25 år er produceret og solgt kassegrill i utallige variationer.
da lone hyldahl begyndte produktion af grill nr. 5, var modellen med samme dimensioner i
forvejen på markedet, hvorfor den af lone dybdahl udformede tegning på telefax af 4. juni
1996 ikke kan anses som udviklingsarbejde.
landmann overtog alle rettigheder og værktøjer i forbindelse med johansson & hällgrens
konkurs, herunder rettighederne til "grill-boy ii", som i ydre fremtoning er identisk med grill
                                                - 16 -
nr. 5, dog med en minimal højdedif- ference. grill boy ii er blevet produceret før 1996, idet
johansson & hällgren ab gik konkurs i 1994.
i vasars katalog, der udsendtes efter friö tööstus' køb af firmaet, er en grill - grill 96320 -
med samme dimensioner som grill nr. 5. der er således tale om en katalogvare, som enhver
kan bestille fra den pågældende virksomhed, hvorfor lone hyldahl ikke har nogen eksklu siv
ret til grillen.
tadeusz golonka gav udtryk for, at domgos allerede i 1992-1993 fremstillede grillen, hvilket
han ligeledes havde bekræftet skriftligt. der kan også være en minimal afvigelse i højden, men
der er fortsat tale om den samme grill. dette blev ligeledes understøttet af både michael an-
derssons og günter seurens forklaringerne. begge var sikre på, at de havde set en tilsvarende
grill før 1996.
ligeledes har einar haugaard fået produceret en sådan grill.
baggrunden for målene var et ønske om optimal udnyttelse af materialerne, idet pladerne, der
anvendtes til afskærmningen på grillen, altid har et bestemt mål. der kan dog være en minimal
forskel i højden. også landmanns grill nr. 0433 er udarbejdet ved hjælp af computerteknik.
det er derfor ikke godtgjort, at det ikke er lone hyldahl, der har udviklet grillen.
såfremt det antages, at lone hyldahl har udviklet grillen, er udviklingsarbejdet ikke af et sådan
omfang, at det kan nyde beskyttelse i medfør af markedsføringsloven. grill nr. 5 besidder ikke
originalitet, særpræg eller karakteristika, hvorfor den ikke kan opnå markedsmæssig
beskyttelse, hvilket støttes af, at grillen sælges som et anonymt produkt uden angivelse af
navn eller kendetegn.
et produkt, som ikke besidder særpræg, må gerne kopieres, hvilket landmann dog ikke har
gjort, idet inspirationen til grill nr. 0433 kommer fra andre modeller.
dette medfører, at grill nr 0433 heller ikke kan opnå beskyttelse hverken i danmark eller andre
steder, hvorfor der i dag på grund af den store salgsmæssige succes, eksisterer et betydeligt
antal forvekslelige grill på markedet.
vedrørende erstatningspåstanden gøres det gældende, at den af lone hyldahl beregnede
                                                 - 17 -
avance er for høj og atypisk i forhold til produktet. avancen er maksimalt et par kroner ved et
discount produkt, idet produktet anvendes som "døråbner", hvorefter øvrige produkter med en
højere avance kan sælges i større omfang.
landmanns omkostninger i forbindelse med denne sag og forbudssagen har udgjort 225.227
kr.
rettens bemærkninger.
af bevisførelsen har fremgået, at der igennem en årrække har været produceret og solgt
kassegrill i forskellige dimensioner.
retten finder det ikke bevist, at en kassegrill med samme dimensionering som grill nr. 5 har
været produceret og markedsført, før lone hyldahl markedsførte sin grill.
den tilsvarende grill i vasars katalog er først vist i et katalog efter 1997, hvor vasar blev solgt
til frio tööstus.
lone hyldahls udviklingsarbejde har bestået i afkortning af afskærmningen på en eksisterende
grill model samt ændring i materialetykkelsen på grillens bund. dette udviklingsarbejde har
ikke givet produktet et sådan særpræg hverken i sig selv eller i forhold til de tidligere
eksisterende grill, at det er tilstrækkeligt til beskyttelse efter markedsføringsloven.
det anses ydermere efter einar haugaard og günter seurens forklaringer for godtgjort, at
kassegrillenes udformning i overvejende grad bestemmes af størrelsen på de plader, der
anvendes til produktion af grillen.
lone hyldahl har ej heller forsøgt at give produktet særpræg gennem en særlig
markedsføringsindsats, idet produktet sælges uden navn eller øvrige kendetegn.
landmann har ikke bestridt, at der foreligger forvekslingsrisiko mellem den af lone hyldahl og
den af lande mann producerede grill, men af ovennævnte grunde kan landmanns produktion
og salg ikke anses for at være i strid med god markedsføringsskik, hvorfor landmann frifindes
for de af lone hyldahl nedlagte påstande.
                                             - 18 -
det af fogedretten i århus nedlagte forbud af 27. maj 1999 ophæves.
                       thi kendes for ret
landmann danmark a/s frifindes for de af relationship v/ lone hyldahl nedlagte påstande.
det af fogedretten i århus nedlagte forbud af 27. maj 1999 ophæves.
relationship v. lone hyldahl betaler inden 14 dage til landmann danmark a/s 30.000 kr. i
delvise sagsomkostninger.
                                mette christensen
ivan hermansen                     flemming skouboe
                                     (sign.)
                        udskriftens rigtighed bekræftes
                       p. j. v. sø- og handelsretten, den
